ตลาดหุ้นเอเชียแดงยกแผง! หลังสหรัฐฯจ่อขึ้นบัญชีดำบริษัทกล้องวงจรปิดรายใหญ่จีน 5 ราย
ตลาดหุ้นเอเชียแดงยกแผง! หลังสหรัฐฯจ่อขึ้นบัญชีดำบริษัทกล้องวงจรปิดรายใหญ่จีน 5 ราย
ตลาดหุ้นเอเชียแดงยกแผง! หลังสหรัฐฯจ่อขึ้นบัญชีดำบริษัทกล้องวงจรปิดรายใหญ่จีน 5 ราย
23 พ.ค. 2562

ผู้สื่อข่าวรายงานว่า ตลาดหุ้นเอเชียปรับตัวลดลงในเช้าวันนี้ เนื่องจากนักลงทุนกังวลว่าข้อพิพาทการค้าระหว่างสหรัฐกับจีนอาจลุกลามเป็นวงกว้าง หลังจากมีรายงานว่าประธานาธิบดีโดนัลด์ ทรัมป์ เตรียมขึ้นบัญชีดำบริษัทจำหน่ายกล้องวงจรปิดรายใหญ่ 5 รายของจีน ในข้อหากระทำการละเมิดสิทธิมนุษยชน
โดยดัชนี NIKKEI 225 ตลาดหุ้นญี่ปุ่นเปิดวันนี้ที่ 21,180.24 จุด ลดลง 103.13 จุด, -0.48%
ดัชนี SSE Composite ตลาดหุ้นจีนเปิดวันนี้ที่ 2,880.84 จุด ลดลง 10.87 จุด, -0.38%
ดัชนี HSI ตลาดหุ้นฮ่องกงเปิดวันนี้ที่ 27,505.53 จุด ลดลง 200.41 จุด, -0.72%
ดัชนี TAIEX ตลาดหุ้นไต้หวันเปิดวันนี้ที่ 10,404.00 จุด ลดลง 53.22 จุด, -0.51%
ดัชนี KOSPI ตลาดหุ้นเกาหลีใต้เปิดวันนี้ที่ 2,063.25 จุด ลดลง 1.61 จุด, -0.08%
ดัชนี FTSE STI ตลาดหุ้นสิงคโปร์เปิดวันนี้ที่ 3,172.46 จุด ลดลง 10.68 จุด, -0.34%
ดัชนี FBMKLCI ตลาดหุ้นมาเลเซียเปิดวันนี้ที่ 1,599.94 จุด ลดลง 3.80 จุด, -0.24%
ทั้งนี้ ประธานาธิบดีโดนัลด์ ทรัมป์ กำลังพิจารณาที่จะขึ้นบัญชีดำบริษัทจำหน่ายกล้องวงจรปิดรายใหญ่ 5 รายของจีน ซึ่งรวมถึงบริษัท Hikvision Digital Technology และ บริษัท Dahua Technology ด้วยข้อหากระทำการละเมิดสิทธิมนุษยชน โดยการดำเนินการดังกล่าวจะทำให้บริษัทเหล่านี้ถูกตัดขาดจากการเข้าถึงตลาดและซัพพลายเออร์ของสหรัฐ นอกจากนี้ การดำเนินการดังกล่าวยังมีความคล้ายคลึงกับที่สหรัฐได้ปฏิบัติกับบริษัทหัวเว่ย เทคโนโลยี่ เมื่อไม่นานมานี้
โดยรายงานระบุว่า บริษัท Hikvision Digital Technology และบริษัท Dahua Technology ถูกกล่าวหาจากกลุ่มปกป้องสิทธิมนุษยชนว่ามีส่วนร่วมกับรัฐบาลจีนในการปราบปรามชาวอุยกูร์ซึ่งเป็นกลุ่มชาวมุสลิมในมณฑลซินเจียง ทางตะวันตกของจีน